**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**1). Az utolsó Árpád-házi királyok alatt ugyanis megerősödött a főurak
 hatalma.
 A királyi adományok megnövelték birtokaikat.
 A kiskirályok erejét fokozta a familiárisaikból álló hadseregük is.
 Ezek a főurak egy-egy országrész felett úgy uralkodtak, mintha
 királyok volnának.**

**2). I. Károly IV. Béla távoli leszármazottja volt.
 1301-ben királlyá is koronázták, de ez a korabeli szabályok szerint
 több okból sem volt érvényes.
 Az első koronázást még további kettő követte**

**Harc a tartományurakkal**

**3). Károly tudta, hogy addig nem uralkodhat igazán, amíg osztoznia kell a hatalmon a tartományurakkal.
Legjelentősebb győzelmét a király Kassa város lakosainak segítségéve 1312-ben Rozgonynál aratta.
Először fordult elő, hogy a városi polgárság megsegítette az uralkodót.**

**I. Károly gazdasági intézkedései**

**4). Károly a kincstár bevételeit akarta növelni.
 A bányászok bányabért fizettek a királynak.
 Az uralkodó így ösztönözte az új bányák nyitását.
 A kibányászott ércet kötelező volt beváltani vert pénzre.**

**5). A bevételeket gyarapította az újonnan bevezetett kapuadó.
 A jobbágyháztartások fizették, amelyeknek akkora kapuja volt, hogy
 egy szénásszekér átfért rajta.**

**6). A kereskedők harmincadvámot fizettek.**

**Hadakozás és diplomácia**

**7). 1335-ben meghívta Visegrádra János cseh és Kázmér lengyel királyt.
 Szövetséget kötöttek egymással.
 I. Károly a cseh királlyal megegyezett abban, hogy egy Bécset elkerülő
 kereskedelmi utat hoznak létre.
 A bécsiek árumegállító joga sértette a magyar és cseh kereskedők
 érdekeit.
 Kázmér királlyal pedig arról is megegyeztek, hogy ha a lengyel király
 fiú utód nélkül hal meg, I. Károly fia örökölheti a trónt.**

**Fogalmak – Évszámok**

**Anjou I. Károly – magyar király 1308 – 1342 között**

**anjou – Károlynak a birtokai észak Franciaországban vannak,
 innen jött Magyarországra**

**Csákok, Abák – hazánk két legnagyobb birtokokkal, hatalommal,
 hadsereggel rendelkező főurai**

**1312 – Rozgonynál Károly király csapatai a kassai polgárok segítségével
 legyőzték a „kiskirályok” seregét**

**bányabér – a nemesfém bányászok fizették kincstárnak**

**kapuadó – kis összegű adó, melyet a jobbágyok fizettek**

**harmincadvám – áruk értékének 1/30 részét fizették a határon áthaladó
 kereskedők a kincstárnak**

**árumegállítójog – nagyobb városoknak volt az a joga, hogy a városukon
 áthaladó kereskedőknek a város piacán fel kellett
 ajánlani eladásra az árucikkeiket**

**1335 – Visegrádi királytalálkozó**